Romanza-boek van die week: Teen haar beterweteJossie Tredoux is ŉ dominee wat haar nie deur konvensies aan bande laat lê nie. Die streng nuwe skoolhoof se manier van doen bots met haar spontane benadering. Maar hy het ŉ swak plek: sy seuntjie Denzil, die appel van sy oog. Marilé Cloete is die skrywersnaam wat Alta Cloete gebruik wanneer sy haar hand aan ŉ romanse waag. Sy is ŉ plaaskind van die Roggeveld wat in die Boland kom wortel skiet het. Daar deel sy haar lewe met haar eie held, ŉ sagmoedige Duitse herdershond, twee eiesinnige gemmerkatte en ŉ paar handmak voëls. Wanneer sy nie skryf nie, probeer sy lees en spesifiek Afrikaanse boeke op sosiale media bevorder. Sy verlang ook na haar twee seuns wat in Noorweë werk. Sy is ŉ ongeneeslike romantikus wat onwrikbaar in die liefde glo. Sy beskou lees as die enigste heilsame vorm van verslawing – dit maak nie vet of dronk nie, takel nie jou liggaam af nie en gee jou ŉ eie binnelewe wat niemand van jou kan wegneem nie. Vorige titels deur Marilé Cloete: Vorige liefdesromans onder die naam Alta Cloete: Romanza gee maandeliks vier romanses uit. Word meegevoer deur die liefde! Sluit aan by Romanza-klub: LAPA Uitgewers het ŉ soektog van stapel gestuur om ŉ ridder te vind. ŉ Moderne ridder, bygesê. Hierdie ridder het ŉ hart van goud, maagspiere van staal en kan enige vrou laat swymel met sy voorkoms en persoonlikheid. Inskrywings vir die Romanza Ridder-kompetisie is nou gesluit. Hou egter die blad dop om uit te vind wie die finaliste is en om vir jou gunsteling te stem.